А вось пра плавальны басейн — казачка-быль асобная. І не толькі таму, што іх цяпер будуюць у кожнай новай дашкольнай установе. Гэты басейн — звышэканомны! Тут устаноўлена вадаабаротная сістэма ачысткі вады, аснову якой складае спецыяльны фільтр, размешчаны пад басейнам. Гэта дазваляе эканоміць 20—25 млн руб. у год. Да таго ж у кожнай групе і душавых устаноўлены адзіны змешвальнік, з дапамогай якога можна рэгуляваць тэмпературу вады ва ўсіх кранах адразу. У дашкольнай установе ёсць аўтаномны награвальнік, імі абсталявана кожная група, таму плавальны басейн працуе круглы год, а ў ДУ заўсёды ёсць гарачая вада.